Sklep III R 27/2013
Datum: 2013-09-10T02:00:00.000+02:00
ecli: ECLI:SI:VSRS:2013:III.R.27.2013
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO - IZVRŠILNO PRAVO
institut: spor o pristojnosti - izvršba na nepremičnine - krajevna pristojnost - dovolitev izvršbe - oprava izvršbe

## Jedro

Za izvršbo na nepremičnino je skladno z drugim odstavkom 166. člena ZIZ pristojno sodišče, na območju katerega je nepremičnina.

## Izrek

Za izvršbo na nepremičnino ID znak 2635-15/3- 0

je krajevno pristojno Okrajno sodišče v Šmarju pri Jelšah, za izvršbo na nepremičnine ID znak 964-2761/1-0, 964-2771/1-0, 964-2772/6-0 in 964-2772/7-0 pa Okrajno sodišče v Velenju.

## Obrazložitev

1. Okrajno sodišče v Ljubljani je s sklepom VL 105938/2013-2 z dne 27. 6. 2013 dovolilo predlagano izvršbo ter odločilo, da bo po pravnomočnosti sklepa o izvršbi izvršilni postopek vodilo in o njem odločalo Okrajno sodišče v Trbovljah.

2. Okrajno sodišče v Trbovljah je sprožilo spor o pristojnosti glede nepremičnine ID znak ...

, ležeče na območju Okrajnega sodišča v Šmarju pri Jelšah, ter glede nepremičnin ID znak ..., ležečih na območju Okrajnega sodišča v Velenju.

Pri tem pa se je sklicevalo na drugi odstavek 166. člena Zakona o izvršbi in zavarovanju (v nadaljevanju ZIZ).

3. Za izvršbo na nepremičnino ID znak ... je krajevno pristojno Okrajno sodišče v Šmarju pri Jelšah, za izvršbo na nepremičnine ID znak ... pa Okrajno sodišče v Velenju.

4. ZIZ v drugem odstavku 166. člena določa, če ležijo nepremičnine na območju različnih sodišč, je za dovolitev izvršbe krajevno pristojno tisto sodišče, na območju katerega je nepremičnina, ki je kot predmet izvršbe v predlogu za izvršbo navedena na prvem mestu, za samo izvršbo pa vsako posamezno sodišče, na območju katerega je nepremičnina.

5. S sklepom z dne 27. 6. 2013 je Okrajno sodišče v Ljubljani na podlagi upnikovega predloga za izvršbo izvršbo med drugim dovolilo tudi z zaznambo sklepa o izvršbi na nepremičninah ID znak ..

. Skladno z določbo drugega odstavka 166. člena ZIZ je za samo izvršbo na nepremičnino pristojno sodišče, na območju katerega je nepremičnina. Ker se nepremičnina ID znak … nahaja v k.o. Rogaška Slatina, torej leži na območju Okrajnega sodišča v Šmarju pri Jelšah, je za izvršbo na to nepremičnino pristojno Okrajno sodišče v Šmarju pri Jelšah. Nepremičnine ID znak … pa se nahajajo v k.o. Velenje in tako ležijo na območju Okrajnega sodišča v Velenju, zato je za izvršbo na te nepremičnine pristojno Okrajno sodišče v Velenju.

6. Na podlagi drugega odstavka 25. člena Zakona o pravdnem postopku (ZPP) v zvezi s 15. členom ZIZ je Vrhovno sodišče zato sklenilo, kot izhaja iz izreka tega sklepa.